kalixlouiis/myanmar-wikipedia-corpus huggingface dataset:
ဆရာဝင်းဇော်(သစ်တော)ရဲ့ မနောမယတားရော့ဟောကိန်း အိတ်ကလေးထဲမှာ တားရော့အစုံပါဝင်ပေမယ့် ကဒ်ပြားတွေပေါ်မှာ ဟောချက်အကျဉ်းတွေကို တစ်ပါတည်း ရိုက်နှိပ်ထားတဲ့ အတွက် အဆင်သိပ်မပြေပါဘူး။
အဲဒါကြောင့်မို့ တားရော့ထုပ်ကိုရအောင်ဝယ်ထားပေါ့ဗျာ။
ပိုက်ဆံတတ်နိုင်ရင်လည်း နိုင်ငံခြားကနေမှာပေါ့။
ဈေးတော့ကြီးတယ်ကြားတာပဲ။
ကျွန်တော်တော့ မြင်တောင်မမြင်ဖူးပါဘူး။
တားရော့ကိုလေ့လာပါ။
ဟောကိန်းတွေကို လောလောဆယ်တော့ အလွတ်ကျက်ပါ။
မေဂျာကဒ် တွေကိုပိုင်ပြီဆိုရင် မိုင်နာကဒ်တွေကိုပါတစ်ဆင့်တက်ကျက်မှတ်ပါ။
မိုင်နာကဒ်တွေက ဟောကိန်းနည်းပါ တယ်။
မခက်ပါဘူး။
များတာလေးပဲရှိတာပါ။
မေဂျာကဒ်ဟောကိန်းတွေကို လူကြီးမင်းတို့အလွယ်တကူလေ့လာနိုင်ဖို့အတွက် ကျွန်တော်မှတ်စု ထုတ်ပေးထားပါတယ်။
မြန်မာတားရော့စာအုပ်တွေကို အားလုံးဝယ်မလေ့လာနိုင်တဲ့၊ အချိန်မပေးနိုင်တဲ့သူ တွေအတွက် ကျွန်တော်အပင်ပန်းခံပြီး ပြုစုထားတာပါ။
ကျွန်တော့်ဟောကိန်းတွေမဟုတ်ပါဘူး။
သက်ဆိုင်ရာ တားရော့ဆရာကြီးတွေရဲ့ဟောကိန်းတွေကို ပေါင်းစပ်ပေးထားတာပါ။
ညသန်းခေါင်ယံတိုင်းမှာ သေချာလေ့ လာမှတ်သားပြုစုထားတာဖြစ်လို့ အသင့်ဖတ်ရှုနိုင်ပါတယ်။
ဆရာတွေပြောပြထားတာတွေကိုပဲ ချပြထားတာ ဖြစ်တဲ့အတွက် လိုအပ်မယ်ထင်တဲ့ဟောချက်တွေကိုတော့ ကိုယ့်ဘာသာဟောပြောကြတဲ့အခါမှ ဖြည့်စွက်ကြ ပါတော့ခင်ဗျာ။
စတင်လေ့လာသူတွေအတွက်တော့ လုံလောက်မယ်လို့ယုံကြည်ပါတယ်။
မြန်မာဂျစ်ပစီရဲ့ သန်းခေါင်ယံမှတ်စု ရှင်းတမ်း ဗေဒင်ပညာရပ်ထဲမှာမပါတဲ့ တားရော့ပညာရပ်ကို စိတ်ဝင်စားပြီး တားရော့ပညာနဲ့ တားရော့ကဒ် တွေကို ကျွန်တော် စတင်လေ့လာခဲ့ပါတယ်။
မြန်မာဂျစ်ပစီဆိုတော့ မြန်မာလို ထုတ်ဝေတဲ့ စာအုပ်တွေကိုပဲ ဖတ်ရှုရတာပေါ့။
တားရော့ကဒ်တွေမှာက သူ့အစွမ်းနဲ့ သူ့ဟောကိန်းနဲ့သူ ရှိနေပါတယ်။
သူ့နိမိတ်ပုံနဲ့သူ ရှိကြပါတယ်။
လေ့လာမယ်ဆိုရင်တော့ နက်ရှိုင်းခက်ခဲတဲ့ ပညာရပ်ပါပဲ။
ကျွန်တော်စဝယ်လိုက်တဲ့ စာအုပ်က ဆရာကြီးမင်းသိင်္ခရဲ့ ညီအရင်း ဆရာဝင်းဇော်(သစ်တော) ရဲ့ မနောမယတားရော့ဟောကိန်း ဆိုတဲ့အရာပါပဲ။
သူက စာအုပ်ကလေးရယ်၊ ကဒ်ပြားလှလှလေးတွေရယ်၊ အပြာရောင်ပဝါစလေးရယ်ကို စက္ကူဘူးလေးနဲ့ လက်ဆွဲအိတ်လေးနဲ့ ထည့်ရောင်းတာပါ။
မြန်မာဂျစ်ပစီက အလှကြိုက်တော့ ဝယ်လိုက်တာပေါ့။
တကယ်တမ်းလေ့လာတော့ အဆင်မပြေပါဘူး။
ကဒ်ပြားတွေက လှပေမယ့် ဟောကိန်းအနည်းငယ်ကို ကဒ်ပြားအပေါ်ထိပ် အောက်ထိပ်မှာစီရေးထားတာပါ။
အပျော်တမ်း လေ့လာ သူတွေ အတွက်လောက်ပဲ အဆင်ပြေမှာပါ။
အဲဒါနဲ့ နောက်တစ်အုပ်ထပ်ရှာရပါတယ်။
တားရော့နဲ့ပတ်သက်ပြီး လတ်တလောမှာ တော်တော်လေးပြည့်ပြည့်စုံစုံရေးထားတဲ့ စာအုပ်တစ်အုပ်ကိုသွားတွေ့ပါတယ်။
အဲဒါက ဆရာဟိန်းလတ် ရေးသားပြုစုတဲ့ ဂမ္ဘီရအစီအရင်တားရော့ဗေဒင် ဆိုတဲ့စာအုပ်ပါ။
နိုင်ငံခြားကျမ်းပေါင်း ၁၂ ကျမ်းကိုကိုးကားပြီး ပြုစုထားတာပါ။
တော်တော်သဘောတွေ့စရာ ကောင်းပါတယ်။
အဲဒီမှာ တားရော့နဲ့ပတ်သက်တဲ့ သဘော တရားတွေ၊ ဟောကိန်းတွေ၊ သမိုင်းတွေ၊ ဟောပြောနည်းတွေနဲ့ ဂမ္ဘီရဆိုင်ရာအစီအရင်တွေကိုပါ ရေးသား ထားတာမို့ ဝယ်ယူလေ့လာ ခဲ့ပါတယ်။
အဲဒီလိုနဲ့တစ်ပတ်လောက်နေတော့ ကျွန်တော်စိတ်မပြေသေးပါဘူး။
ဝင်းဇော်နဲ့ ဟိန်းလတ် တို့ ဘယ်လိုဟောကိန်းထုတ်တယ်ဆိုတာ အနည်းငယ်သိသွားပါပြီ။
တခြားဗေဒင်ဆရာတွေရော တားရော့ကို ဘယ်လိုဟောကိန်းထုတ်သလဲဆိုတာ ထပ်သိချင်လာပြန်ပါတယ်။
အဲဒီတော့ စာအုပ်ဆိုင်တွေပတ်ရှာဖွေပြန် ပါတယ်။
ဆရာတစ်ဆူဖြစ်တဲ့ စံဇာဏီဘို ကို အရင်တွေ့ပါတယ်။
အသုံးချတားရော့ဟောကိန်း ဆိုတဲ့ စာအုပ်ပါ။
သူကလည်း တားရော့မေဂျာ ၂၂ ကဒ်ကို သေသေချာချာရှင်းလင်းပြပြီး အလုပ်အကိုင်၊ ငွေကြေး၊ ပညာရေး၊ ကျန်းမာရေး၊ ကဒ်ပြောင်းပြန် ဆိုပြီး ခွဲခြားဟောပြထားပါတယ်။
မြန်မာတားရော့အဟော စာအုပ် တွေထဲမှာ သူက စိတ်အရှည်ဆုံးရေးသားသူလို့ အသိအမှတ်ပြုမိပါတယ်။
တစ်ရက်မှာတော့ ပန်းဆိုးတန်းဂုံးတံတားနားက စာအုပ်အဟောင်းတန်းမှာ ဖုန်တက်ပြီး ဝယ်သူမဲ့ နေတဲ့ တားရော့စာအုပ်ပါးပါးလေးတစ်အုပ်ကိုတွေ့ပါတယ်။
စာရေးဆရာ တင်မော်(ဓာတု)ရေးသား တဲ့ တားရော့ဂမ္ဘီရဗေဒင်ဟောပြောနည်း ပါ။
ပြည်ပစာအုပ် ၁၀ အုပ်ကိုအခြေပြုပြီးရေးသားခဲ့တယ်လို့သိရပါတယ်။
အတည့်ဟောနဲ့ပြောင်းပြန်ဟောဆိုပြီး ခွဲပြထားတာပါ။
ကံကောင်းမယ့်ဂဏန်းဆိုပြီးတောင်ပါလိုက်သေးတယ်။
နောက်တစ်အုပ်ကတော့ ဆရာဝင်းဇော်(သစ်တော) ပါပဲ။
သူက ကျွန်တော်နားမလည်တဲ့ ဇယားကွက်ကြီးနဲ့ မနောမယလက်ထောက်တားရော့ဟောကိန်း ဆိုပြီးထုတ်ထားတာပါ။
ဟောကိန်းကိုသိချင် ရင် ဇယားကွက်ကြီးမှာ လက်နဲ့ထောက်ရမယ်လို့ ဆိုပါတယ်။
အဲဒါကို သဘောမကျပေမယ့် တားရော့ဟော ကိန်းတွေပါတဲ့အတွက် ဝယ်ယူခဲ့ပါတယ်။
အဲဒီထဲမှာတော့ တားရော့ ၇၈ ကဒ်စလုံးကို ဟောကိန်းထုတ်ပြထား တာမို့ သဘောကျမိပါတယ်။
တစ်ပတ်လောက်နေတော့ ကျွန်တော် ထပ်ရှာပါတယ်။
စာအုပ်အရောင်းဆိုင် တော်တော်များများကို ပြဲပြဲစင်အောင် မွှေနှောက်ပြီးတဲ့အခါမှာတော့ ကျွန်တော်စိတ်တွေ့တာ တစ်အုပ်ပဲရခဲ့ပါတယ်။
နောက်စာအုပ် တွေလည်း ရှိတော့ပုံမပေါ်ပါဘူး။
အဲဒါကတော့ ဆရာကြီးမင်းသိင်္ခရဲ့တပည့်ကျော် ဆရာဇင်ယော်နီ ရဲ့ ရွှေတဲရော့ စာအုပ်ပါ။
ကိုယ်ပိုင်တွေးနည်း၊ ဟောနည်းများ (ကျက်မှတ်စရာမလိုဘဲ ဟောနိုင်တဲ့အံ့ဘနန်း ဟောကွက်များ) လို့ မျက်နှာဖုံးမှာရေးထားပါတယ်။
တားရော့ကို ဘယ်လိုဆိုလိုချက်ကောက် ဟောပြော ရမယ်ဆိုတာတွေကို သူ့အတွေ့အကြုံတွေနဲ့ ပေါင်းစပ် ရှင်းပြ ရေးသားထားတာပါ။
ကျွန်တော့်စိတ်မှာတော့ နည်းနေပါတယ်။
အကျဉ်းချုပ်တွေလို ဖြစ်နေလို့ပါ။
ဘယ်လိုဖြစ်ဖြစ် တားရော့လေ့လာသူတွေအတွက် အကျိုးရှိစေပါတယ်။
တားရော့နဲ့ပတ်သက်ပြီး ဆရာကြီးမင်းသိင်္ခရဲ့ မြန်မာတားရော့ဟောကိန်းနဲ့ မြန်မာတားရော့ဖဲချပ် ထုပ်လေးရှိပါတယ်။
အဲဒီထဲက ဟောကိန်းတွေက ဆရာဟိန်းလတ်ရဲ့ စာအုပ်ထဲမှာထည့်သွင်းဖော်ပြပြီးဖြစ် တာမို့ အဲဒါကိုချန်လှပ်ထားလိုက်ပါတယ်။
ကဒ်ပြားနဲ့ဟောရာမှာ ယီချင်းဗေဒင်တို့ဘာတို့ကိုလည်းတွေ့ရပါတယ်။
လီမန်နို ကဒ်ဆိုတာကိုလည်း တွေ့ရပါတယ်။
ဧကံသဗျာကရဏ ဗေဒင်ကို လည်း ဧကံသကဒ်ပြားနဲ့ဟောလို့ရပါတယ်။
ဧကံသဗျာကရဏ ဆိုတာက ယီချင်းဗေဒင်နိမိတ်ပုံတွေနဲ့ ဆင်တူပြီး ဆရာမင်းသိင်္ခတီထွင်ထားတဲ့ ပညာရပ်ကြီးဖြစ်ပါတယ်။
စကြ၀ဠာမနောဓာတ်နဲ့ဆက်သွယ်ပြီး လှိုင်းတွန့်လေးတွေ ရေးခြစ်ဟောပြောရတာမို့ စိတ်စွမ်းအင်ကို သေချာ လေ့ကျင့်ထားတဲ့သူမှ ဖြစ်မြောက်တာပါ။
ဧကံသအဟောကဒ်ပြား ဆိုတာက စတင်လေ့လာသူတွေအတွက် လွယ်ကူအောင် ထုတ်ထားတာလို့မြင်ပါ တယ်။
မြန်မာနိုင်ငံမှာ တားရော့ပညာရပ်နဲ့ပတ်သက်ရင် ဆရာခန့်လို့ခေါ်တဲ့ ပုဂ္ဂိုလ်ကြီးကိုလေးစားကြတယ် လို့ကြားဖူးပါတယ်။
ဆရာမင်းသိင်္ခကိုင်တဲ့ ဖဲထုပ်က ဆရာခန့်ရဲ့ဖဲထုပ်လို့ ဆရာဒဂုန်နဲ့အင်တာဗျူးမှာ ဆရာ မင်းသိင်္ခက ပြောထားပါတယ်။
ကျွန်တော်ကတော့ မသိမမှီလိုက်တဲ့အတွက် ဆရာခန့်ရဲ့ ဟောချက်တွေကို မသိသေးပေမယ့် ကျွန်တော့်လက်ထဲမှာ တားရော့ဆိုင်ရာ မြန်မာစာအုပ်ငါးအုပ်ရှိနေချိန်မှာ ကျွန်တော်စတင် လေ့လာပါတော့တယ်။
ညစဉ် ည ၁၂ နာရီ သန်းခေါင်ခန့်ကစပြီး မနက် ၂ နာရီအထိ တားရော့ ဟောချက် တွေနဲ့ တားရော့ကဒ်ပြားတွေကို ကျွန်တော်လေ့လာခဲ့ပါတယ်။
တားရော့ဟောကိန်းတွေကို သေချာလေ့လာကြည့်တော့ မြန်မာဆရာတွေရဲ့ ဟောကိန်းတွေဟာ တစ်ယောက်နဲ့တစ်ယောက် တူညီတာတွေရှိသလို ကွဲလွဲမှုတွေလည်းရှိပါတယ်။
တစ်ယောက်ဆီမှာ မပါတဲ့ ဟောချက်တွေကို တခြားတစ်ယောက်ဆီမှာ တွေ့ရပါတယ်။
¬ တစ်ယောက်က အကောင်းဟောရင် တစ်ယောက်ဆီမှာ အဆိုးဟောတာကိုတွေ့ပါတယ်။
သဘောတရားတွေကတော့ အတူတူပါပဲ။
နိမိတ် ကောက်ယူပုံတွေပဲကွဲသွားကြတာပါ။
အဲဒီတော့ ကျွန်တော်က ရှိတဲ့တားရော့စာအုပ်တွေကိုစုလိုက်ပါတယ်။
အခြေခံတူညီတဲ့ ဟောပြောမှု တွေကို ဗလာစာအုပ်ပေါ်မှာ ရေးချလိုက်ပါတယ်။
စာအုပ်ငါးအုပ်စလုံးက တူညီတဲ့အရာတွေကို စုစည်းပြီး မတူညီတာတွေကို ခွဲထုတ်လိုက်ပါတယ်။
ပြီးတော့ ဖြစ်နိုင်ချေရှိတဲ့ဟောကိန်းတွေကို စဉ်းစားပြီး ကဒ်ပြားနဲ့ တိုက်ကြည့်ပါတယ်။
အဘက်ဘက်ကတွေးတောပြီး ဖြစ်နိုင်ချေရှိတယ်လို့ ယူဆရတဲ့ဟောကိန်းတွေကို ကဒ်ပြား တစ်ခုချင်းစီအတွက် ပေါင်းစပ်ပြီး မှတ်စုထုတ်လိုက်ပါတယ်။
တခြားပတ်သက်ရာ နည်းနာစနစ်တွေနဲ့ အသုံး တည့်မယ့် (ဧကံသဗျာကရဏကဲ့သို့သော) ဗေဒင်ဆိုင်ရာလေးတွေကို ရောနှောပါတယ်။
မှတ်စုထုတ်ပုံ ကတော့ တားရော့ကဒ်ပြားတွေကိုမွေးမြူလေ့လာရင်းနဲ့ မှတ်စုအလုပ်စတော့မယ်ဆိုပြီးဆွဲလိုက်တဲ့ အချိန်မှာ ကျလာတဲ့ ကဒ်ပြားကို စာအုပ်တွေကပေါင်းစပ် ထုတ်နှုတ်တာပါပဲ။
အဓိကကတော့ ကျွန်တော့်အတွက် ကျွန်တော်လုပ်တာပါ။
ကျွန်တော့်လေ့လာသင်ယူမှုအတွက် လိုအပ်မယ်ထင်တာတွေကို မှတ်သားတဲ့ သဘောပါပဲ။
အဲဒါတွေကို မြန်မာဂျစ်ပစီရဲ့သန်းခေါင်ယံမှတ်စု လို့အမည်ပေးလိုက်ပါတယ်။
ဘယ်သူ့ကိုမှ လည်း ဖြန့်ဝေဖို့ မရည်ရွယ်ပါဘူး။
ဒါပေမယ့် ကျွန်တော့်လို တားရော့ကိုစလေ့လာကြတဲ့သူတွေအတွက် အသုံး ဝင်ကောင်းဝင်နိုင်လိမ့်မယ်ထင်လို့ ဖြန့်ဝေမျှရခြင်းဖြစ်ပါတယ်။
စာရေးဆရာကျော်သန်းမြင့် (အမည်ရင်း ကျော်သန်းမြင့်) (၁၈ အောက်တိုဘာ ၁၉၄၆ - ၃၁ မေ ၂၀၁၁) ဗန်မော်ဇာတိဖြစ်၍ အဖ ဦးချို အမိဒေါစိန်တို့၏အကြီးဆုံးသားဖြစ်ကာ မွေးချင်းလေးဦးရှိသည်။
ရန်ကုန်တက္ကသိုလ် ဝိဇ္ဇာဘွဲကို ပြင်ပမှ ဖြေဆိုရရှိခဲ့သည်။
၁၉၆၅ တံခွန်ဂျာနယ်တွင်ရေးသားသောကဗျာများမှတဆင့် စာပေနယ်ထဲ ဝင်ရောက်ခဲ့သည်။
၁၉၉၄ တွင်ဗန်းမော်မြို့နယ် သမဝါယမဦးစီးဌာန ဒုတိယဦးစီးမှူးရာထူးဖြင့် အငြိမ်းစားယူသည်။
၂၀၀၂ မှ ၂၀၁၀ ထိ သရဖူမဂ္ဂဇင်းအယ်ဒီတာအဖွဲ့ဝင်အဖြစ် ဆောင်ရွက်ခဲ့သည်။
ရရှိခဲ့သောဆုများ ထွန်းဖောင်ဒေးရှင်းဆု (မြန်မာ့ရုပ်ရှင်ငွေကြယ်ပွင့်တို့၏ ရုပ်ပုံလွှာများ) ရေးသားခဲ့သော စာအုပ်များ ဗန်းမော်မြို့ ရွှေကျီးနာဘုရား သမိုင်း (၁၉၉၄) သမိုင်းဖြစ်စဉ်ထဲက မင်းဆွေမင်းမျိုးတို့၏ ရုပ်ပုံလွှာများ စာပေအနုပညာရှင်များ ဗန်မော်မြို့မှ ပေါ်ထွန်းခဲ့သည့် ကျွန်းဆွယ်အားကစား ချန်ပီယံများ တစေ့တစောင်း ပုံရိပ်များအလင်းတန်းဂျာနယ်၊ မေ ၆ ၂၀၁၁။
ကရီနာကပူး ကရီနာကပူးသည် အိန္ဒိယ ဘောလီးဝုဒ်ရုပ်ရှင်လောကမှ အမျိုးသမီးသရုပ်ဆောင်တစ်ဦးဖြစ်သည်။
ကရီနာကပူးကို ၁၉၈၀ ခုနှစ် စက်တင်ဘာလ ၂၁ ရက်နေ့တွင် အိန္ဒိယနိုင်ငံ မွမ်ဘိုင်းမြို့တွင် မွေးဖွားခဲ့သည်။
ကရီနာကပူး ၏ မျိုးရိုးသည် ရုပ်ရှင်မျိုးရိုးဖြစ်သည်။
ကပူးမိသားစု၏ အဆိုအရ ကရီနာ ဆိုသည့် ရှေ့ဆက်အမည်မှာ မိခင် ဘာဘီတာသည် သူ၏ ကိုယ်ဝန်ကို လွယ်ထားရစဉ်က အန်နာကရီနာ အမည်ရှိစာအုပ်ကို ဖတ်နေ သောကြောင့် ကရီနာကပူး ဟု ခေါ်ဆိုရခြင်း ဖြစ်သည်ဟု ဆိုသည်။
ကရီနာကပူးသည် ထင်ရှားသော အိန္ဒိယသရုပ်ဆောင် တစ်ဦးဖြစ်သူ ဆာအိဖ့် အလီခန်းနှင့် ၂၀၁၂ခုနှစ်တွင် လက်ထပ်ခဲ့သည်။
ကပူးရုပ်ရှင်မိသားစု ကရီနာကပူး၏ ဖခင်မှာ မင်းသားကြီး ရန်ဒီဟာကပူးဖြစ်ပြီး မိခင်မှာ ဘာဘီတာဖြစ်သည်။
ကရီနာကပူး၏ အစ်မတစ်ဦးမှာ ရုပ်ရှင်သရုပ်ဆောင်တစ်ဦးဖြစ်ပြီး အမည်မှာ ကာအစ်စ်မာကပူးဖြစ်သည်။
အဖိုးဖြစ်သူမှာ ရုပ်ရှင်သရုပ်ဆောင်၊ ဒါရိုက်တာ ရာဂျီကပူးဖြစ်သည်။
ဘိုးအေဖြစ်သူမှာလည်း မင်းသားကြီး ဗာရာဂျီကပူးဖြစ်သည်။
ဦးလေးတော်စပ်သူသည် ရုပ်ရှင်သရုပ်ဆောင် ရီရှီကပူးဖြစ်သည်။
ငယ်ဘဝ ကပူးရုပ်ရှင်မိသားစုမှ မွေးဖွားလာသည့် ကရီနာကပူးသည် ငယ်ရွယ်စဉ်အခါကပင် မီဒီယာများ၏ အာရုံစိုက်မှုကို ခံခဲ့ရသည်။
သူကိုယ်တိုင်လည်း ငယ်စဉ်ကတည်းက သရုပ်ဆောင်တစ်ဦးဖြစ်ရန် ဆန္ဒ ပြင်းပြခဲ့သည်။
သူ၏ဖခင်မှာ ပန်ချာပီအနွယ် ဖြစ်ပြီး မိခင်မှာ ဆင်းဒီအနွယ် ဖြစ်သည်။
ရုပ်ရှင်သရုပ်ဆောင် ဘဝအစ ၂၀⁠၀၀ ပြည့်နှစ်တွင် စစ်နောက်ခံဇာတ်ကားဖြစ်သော Refugee ဆိုသည့် ရုပ်ရှင်ကားကို စတင်ရိုက်ကူးခဲ့ပြီး အကောင်းဆုံးမျက်နှာသစ် အမျိုးသမီးသရုပ်ဆောင်ဆုကို ရရှိခဲ့သည်။
၂၀⁠၀၁ ခုနှစ်တွင် Kabhi Khushi Kabhie Gham ဇာတ်ကားသည် အိန္ဒိယ၏ ဝင်ေငွအကောင်းဆုံး ဇာတ်ကားတစ်ခုဖြစ်သကဲ့သို့ သူ့အတွက်လည်း ပြည်ပ ဈေးကွက်တွင် စီးပွားရေးအရ အအောင်မြင်ဆုံး ဇာတ်ကားတစ်ကားဖြစ်ခဲ့သည်။
ယင်းနှစ်မှာပင် အိန္ဒိယသမိုင်းတွင် အလွန်ထင်ရှားသော ဧကရာဇ်တစ်ပါး ဖြစ်သည့် အာသောကမင်းအကြောင်း ရိုက်ကူးထားသော အာသောကဇာတ်ကား (Asoka) တွင်လည်း ပါဝင်ခဲ့သည်။
ယင်းဇာတ်ကားတွင် အာသောကအဖြစ် ရှရွတ်ခန်းက သရုပ်ဆောင်ပြီး ကရီနာကပူးက ကလိင်္ဂတိုင်း သူ မင်းသမီးတစ်ပါးအဖြစ် သရုပ်ဆောင်ခဲ့သည်။
၂၀ဝ၈ခုနှစ်တွင် ယရ့်ရရှ့်ဖလင် နှင့် ဝေါ့လ်ဒစ္စနေးရုပ်ရှင်တို့ ပူးပေါင်းထုတ် လုပ် သည့် ကာတွန်းရုပ်ရှင်ဇာတ်ကားဖြစ်သော လမ်းနံဘေးက ရိုမီယို (Roadside Romeo) အမည်ရှိ ဇာတ်ကားတွင် ခင်ပွန်းဖြစ်သူ ဆာအိဖ့် အလီခန်းနှင့်အတူ အသံ သရုပ်ဆောင်ခဲ့သည်။
ရိုက်ကူးခဲ့သော ရုပ်ရှင်ဇာတ်ကားများ ၂၀⁠၀၀ ပြည့်နှစ် Refugee ၂၀⁠၀၁ ခုနှစ် Kabhi Khushi Kabhie Gham ၂၀⁠၀၁ ခုနှစ် Asoka ၂၀⁠၀၃ ခုနှစ် Chameli ၂၀⁠၀၄ ခုနှစ် Dev ၂၀⁠၀၆ ခုနှစ် Omkara ၂၀⁠၀၇ ခုနှစ် Jab We Met ၂၀ဝ၈ခုနှစ် Roadside Romeo ၂၀၀၉ ခုနှစ် 3 Idiots ၂၀၁၀ ခုနှစ် We are family ၂၀၁၀ ခုနှစ် Bodyguard ကိုးကား ဇွန်လ ၅ ရက်နေ့ထုတ် ကြေးမုံသတင်းစာရှိ စာ-၇ မှ အေဝမ်းစိုး၏ ညို့ဓာတ်ပြင်းလွန်းသော ဘောလိဝုဒ်မင်းသမီး ကရီနာကပူး၏ ဘဝဇာတ်ကြောင်း Category:အိန္ဒိယ အမျိုးသမီး ရုပ်ရှင်သရုပ်ဆောင်များ။
ရန်ကုန်မြို့ရှိ မြန်မာတိုင်း(မ်) ရုံးဌာနချုပ် မြန်မာတိုင်း(မ်) () သည် မြန်မာနိုင်ငံတွင် မြန်မာ၊ အင်္ဂလိပ် နှစ်ဘာသာဖြင့် ပုံနှိပ်ထုတ်ဝေသည့် အပတ်စဉ်ဂျာနယ် တစ်စောင်ဖြစ်သည်။
၆၈ မျက်နှာပါ မြန်မာဘာသာ ဂျာနယ်စာကို သောကြာနေ့တွင် လည်းကောင်း၊ မျက်နှာ ၄၀ ပါ အင်္ဂလိပ်ဘာသာ ဂျာနယ်ကို တနင်္လာနေ့တွင် လည်းကောင်း ပုံနှိပ်ထုတ်ဝေသည်။
မြန်မာတိုင်း(မ်)ကို ဩစတြေးလျနိုင်ငံသား ရော့စ် ဒန်ကလေ (Ross Dunkley) နှင့် တပ်မတော် ထောက်လှမ်းရေးမှ ဗိုလ်မှူးချုပ်သိန်းဆွေ၏သား ဦးဆန်နီဆွေတို့က ၂၀၀၀ ပြည့်နှစ်တွင် တည်ထောင်ခဲ့သည်။
Myanmar Consolidated Media Co. Ltd. (MCM) ပိုင်ဆိုင်သည့် မြန်မာတိုင်း(မ်)သည် လက်ရှိ မြန်မာနိုင်ငံတွင် နိုင်ငံခြားသား ရင်းနှီးမြှုပ်နှံခွင့်ပြုထားသည့် တစ်ဦးတည်းသော ဂျာနယ်ဖြစ်သည်။
Burma: Co-founder of Myanmar Times On Trial , Centre for Independent Journalism, February 8, 2005. သို့သော်လည်း Myanmar Consolidated Media ရှယ်ယာ၏ နိုင်ငံခြား ရင်းနှီးမြှုပ်နှံမှုမှာ ၄၉ % သာရှိပြီး ကျန် ၅၁ % မှာ ပြည်တွင်းရင်းနှီးမြှုပ်နှံမှုဖြစ်သည်။
၂၀၀၅ ခုနှစ်တွင် ဦးဆန်နီဆွေအဖမ်းခံရပြီးနောက် ပြည်တွင်းရင်းနှီးမြှုပ်နှံမှု ၅၁ % ကို မီဒီယာလုပ်ငန်းရှင် ဒေါက်တာ တင်ထွန်းဦးမှ ဆက်ခံခဲ့သည်။
2022 တွင် ဖျက်သိမ်းခဲ့သည်။
ပြင်ပလင့်ခ်များ Official site (အင်္ဂလိပ်) Official site (မြန်မာ) ကိုးကား Category:မြန်မာ သတင်းစာများ။
အောင်မြတ်ဌေး 150px| မွေးသက္ကရာဇ် ၁၉၇၃ - ဒီဇင်ဘာလ မိဘများ အမည်ရင်း အောင်မြတ်ဌေး နိုင်ငံသား25px မြန်မာ မွေးရာဇာတိ မန္တလေးမြို့အလုပ်အကိုင် ပန်းချီဆရာ ထင်ရှားကျော်ကြားမှု ကိုးကွယ်သည့် ဘာသာဗုဒ္ဓဘာသာ ငယ်ဘ၀ အောင်မြတ်ဌေးကို ၁၉၇၃ ဒီဇင်ဘာလတွင် မန္တလေး၌ မွေးဖွားခဲ့သည်။
ပန်းချီပညာကို ပန်းချီ၊ ပန်းပုကျောင်း (မန္တလေး) ၁၉၉၃ ခုနှစ်နှင့် ပန်းပုပညာကို ယဉ်ကျေးမှုတက္ကသိုလ်(ရန်ကုန်)(ယခု အမျိုးသားယဉ်ကျေးမှုနှင့်အနုပညာတက္ကသိုလ် ရန်ကုန်) ၁၉၉၈ တို့တွင် သင်ကြားခဲ့သည်။
၁၉၉၉ မှ ၂၀၀၁ ထိနည်းပြအဖြစ် ပုံဆွဲပညာဘာသာရပ်ကို သင်ကြားခဲ့သည်။
တစ်ကိုယ်တော်ပြပွဲများ ၁၉၉၇ မေလ - ပထမဆုံးတစ်ကိုယ်တော်ပြပွဲ "Born in Myanmar" လောကနတ်ပန်းချီပြခန်း၊ ရန်ကုန်။
၂၀၀၀ ဇွန်လ - "Painting 41" ရေဆေးတစ်ကိုယ်တော်ပြပွဲ။
၂၀၀၁ ဩဂုတ်လ - "Irregular Nights" ယုဒသန်ခန်းမ၊ ရန်ကုန်။
၂၀၀၃ မတ်လ - "Enchanting Dreams" အခရစ်လစ်နှင့်ဆီဆေးပန်းချီ၊ အဇဋာပန်းချီပြခန်း၊ ရန်ကုန်။
၂၀၀၈ ဩဂုတ်လ ၁၀ မှ ၁၇ - "Transparent Hearts" တစ်ကိုယ်တော်တပ်ဆင်မှုအနုပညာပြပွဲ။
တိုဘက်စကိုဖြင့် ရှိနေသော အကြောင်းအရာများမှာ အောက်ပါအတိုင်းဖြစ်သည်။
တိုဘက်စကိုမြို့ တိုဘက်စကို ငရုတ်သီး တိုက်ဘက်စကို အချဉ်ရည်။
တိုဘက်စကိုမြို့သည် ဖက်ဒရယ်ပြည်နယ်အုပ်ချုပ်ရေးတွင် ၃၁ ပြည်နယ်အတွင်းမှ တစ်ခုဖြစ်ပြီး မက္ကဆီကိုနိုင်ငံရှိ မြို့တစ်ခုသည်။
၎င်းကို ၁၇ မြူနီစီပါယ် အတွင်း ခွဲခြားထားပြီး ၎င်း၏ မြို့တော်မှာ ဗီလာဟာမိုဆ(Villahermosa) ဖြစ်သည်။
၎င်းမြို့သည် မက္ကဆီကိုနိုင်ငံ၏ တောင်ဘက်တွင် တည်ရှိသည်။
တီဟူရန့်ဒ်ပီးကျွန်းဆက် မြောက်ဘက်ပိုင်း၏ တဝက်ခန့်နှင့်လည်း ဆက်နေသည်။
အနောက်ဘက်တွင် ဗာရက်ရူဇ် ပြည်နယ်ဖြင့် နယ်နမိတ် ပိုင်းခြားပြီး၊ တောင်ဘက်တွင် ချိုင်းပက်စ် နှင့် အရှေ့မြောက်ပိုင်းတွင် ကမ်းပိချ်ပြည်နယ် တို့ဖြင့်လည်းကောင်း ပိုင်းခြား သတ်မှတ်ထားသည်။
အနောက်ဘက်တွင် မက္ကဆီကိုပင်လယ်ကွေ့ ကမ်းရိုးတန်းကြီး အထင်ကရရှိပြီး အရှေ့ဘက်တွင် ကွာတာမီလန်နိုင်ငံဖြင့် နယ်နမိတ် သတ်မှတ်ထားသည်။
thumb ဒပ်ဆဲလ်ဒေါ့ဖ်မြို့သည် ဂျာမနီနိုင်ငံ ၏ ပြည်နယ်တစ်ခုဖြစ်သော မြောက်ဘက် ရိုင်း-ဝက်စ်ဖေးလီးယား ပြည်နယ်၏ မြို့တော် ဖြစ်ပြီး ရိုင်းယာ မက်ထရိုပိုလစ်တန် ဒေသ၏ အလယ်ဗဟိုတွင် တည်ရှိသည်။
ဒပ်ဆဲလ်ဒေါ့ဖ်သည် နိုင်ငံတကာ ငွေကြေး နှင့် စီးပွားရေးဆိုင်ရာ အချက်အချာ မြို့တစ်မြို့ဖြစ်ပြီး ဖက်ရှင် နှင့် ကုန်စည် ပြပွဲများကြောင့် ထင်ရှားသည်။
ဥရောပ မက်ဂလိုပိုလစ် အတွင်းတွင် တည်ရှိသဖြင့် ဒပ်ဆဲလ်ဒေါ့ဖ်မြို့သည် နိုင်ငံတကာ ဖော်ကျွန်း ၅၀၀ ကုမ္မဏီထဲမှ ကုမ္မဏီ ၅ ခု၏ ရုံးစိုက်ရာ မြို့ဖြစ်သည်။
ဒပ်ဆဲလ်ဒေါ့ဖ်မြို့အတွင်း တည်ရှိသော မက်ဆီဒပ်ဆဲဒေါ့ဖ် သည် ကမ္ဘာ့ အဆင့်မြင့် ကုန်စည်ပြပွဲ၏ ငါးပုံ ၁ပုံကို ကျင်းပရာ နေရာဖြစ်သည်။
thumb|ဖရန့်ဖွတ် အင်န် မိုင်း၏ မြင်ကွင်း ဖရန့်ဖွတ် အင်န် မိုင်း (Frankfurt am Main) သို့မဟုတ် ဖရန့်ဖွတ်မြို့သည် ဂျာမနီနိုင်ငံ၏ ပြည်နယ်တစ်ခုဖြစ်သော ဟပ်ဆယ်လ်ပြည်နယ်၏ မြို့တော် ဖြစ်ပြီး ဂျာမနီနိုင်ငံတွင် ပဉ္စမမြောက် အကြီးဆုံးမြို့ ဖြစ်သည်။
၂၀၀၉ ခုနှစ် တွင် လူဦးရေ ၆၇၂,၀၀၀ မျှ ရှိပြီး ၂၀၁၀ ခုနှစ်တွင် မြို့ပြဒေသတွင် နေထိုင်သူ ၂,၂၉၅,၀၀၀ မျှ ရှိသည်။
ဖရန့်ဖွတ်မြို့သည် ဖရန့်ဖွတ် ရိုင်း-မိန်း မက်ထရိုပိုလစ်တန် ဒေသ၏ အချက်အချာမြို့ဖြစ်ပြီး ထိုဒေသတွင် လူဦးရေ ၅ သန်း ၆ သိန်းမျှ ရှိကာ ဂျာမနီနိုင်ငံတွင် ဒုတိယမြောက် အကြီးဆုံးသော မက်ထရိုပိုလစ်တန် ဒေသဖြစ်သည်။
ဖရန့်ဖွတ်မြို့သည် အင်္ဂလိပ် ဘာသာဖြင့် မိုင်းမြစ်ပေါ်မှ ဖရန့်ဖွတ် ဟု အဓိပ္ပာယ်ရပြီး မိုင်းမြစ်ပေါ်ရှိ ရှေးခေတ်က ဖြတ်ကူးရာနေရာပေါ်တွင် တည်ရှိသည်။
center|ဖရန့်ဖွတ်မြို့၏ မြင်ကွင်းကျယ် Category:ဂျာမနီနိုင်ငံရှိ မြို့များ။
Computer security လောကမှာတော့ phishing ဟာ ဥပဒေဖောက်ဖျက်တာ တစ်ခုပါပဲ။
credit card ရဲ့usernames,password များကို လိမ်လည်လှည့်ဖျား၍ဖြစ်စေ စိတ်ဝင်စားသည့်အရာကို ဆွဲဆောင်ပြီးတော့ဖြစ်စေ online ပေါ်ကနေ ရယူသွားခြင်းဖြစ်ပါတယ်။
phishing ဆိုသည်မှာ fishing နှင့် pish ကို ပေါင်းထားသော စာလုံးပါ။
အခြား နာမည်ကြီး social website တွေ online payment processors တွေ ဒါမှမဟုတ် IT administrator တွေကို ရည်ရွယ်ပြီး တိုက်ခိုက်ပါတယ်။
Phishing ကို ပုံမှန်အားဖြင့်တော့ email ကနေ ထင်ယောင်ထင်မှား စာအနေနဲ့ဝင်ရောက်တတ်ပါတယ်။
တစ်ခါတစ်လေ email ကနေတဆင့် website အတုအယောင်တွေ ရဲ့ link တွေကိုပေးပြီး တကယ့်အစစ်အမှန်လို့ ထင်အောင် ဖန်တီးတတ်ပါတယ်။
ဥပမာအားဖြင့် နာမည်ကြီး social website ရဲ့ ပုံစံအတိုင်းဖန်တီးပြီးတော့ users တွေကို ထင်ယောင်ထင်များဖြစ်အောင် လုပ်တတ်ပါတယ်။
တစ်ခါတစ်လေ website ကို exploits လုပ်ပြီးတော့လည်း users တွေကို website အတုအယောင်တွေဆီ ပြောင်းခေါ်သွားနိုင်ပါတယ်။
Cross-Site Scripting (XSS) သည် A Computer Security Vulnerability ဖြစ်ပြီး Web Application များတွင် ဖြစ်ပေါ်တတ်ပါသည်။
၎င်းသည် အချို့ Code တွေကို Injection လုပ်ပြီး Web users များအား မိမိပေါ်စေချင်သည့် Page ကို ဖော်ပြပေးလိုက်ပါတယ်။
အချို့ Client-side scripts တွေကို အသုံးပြုသွားတာကို ဆိုလိုတာပါ။
Attackers တွေက Cross-site scripting ကို အသုံးပြုကာ Website အသုံးပြုသူတွေကို လက်ရှိ Site ထဲမှာပင် ထင်ယောင်ထင်မှား ဖြစ်သွားအောင် လုပ်ကြပါတယ်။
XSS ကို Phishing attacks တွေအတွက် အဓိကထားပြီး အသုံးပြုကြပါတယ်။
သာမန် အသုံးပြုသူဟာ တိုက်ခိုက်ခြင်းခံနေရသည့်တိုင် တိုက်ခိုက်ခံရတယ်လို့ မသိရှိရဘဲ အကုန်လုံး အဆင်ပြေနေတယ်ဟု ထင်ရပါတယ်။
XSS လို့ခေါ်တဲ့ Cross-site scripting ကိုအရင်တုန်းကတော့ CSS လို့ခေါ်ဆိုခဲ့ကြပါသည်။
ဒါပေမဲ့လူတွေက Cascading Style Sheet (CSS) နဲ့မှားယွင်းတတ်ကြလို့ 2002 ခုနှစ်မှာ Steve Champeon ဆိုသူက CSS ဆိုတဲ့အခေါ်အဝေါ်အစား XSS လို့ပြောင်းလဲခေါ်ဆိုသတ်မှတ်ကြဖို့ အကြံပြုခဲ့ရာကစပြီး Cross-site scripting ဆိုတဲ့ Attack ကို XSS လို့ပြောင်းလဲခေါ်ဆိုခဲ့ပါတယ်။
XSS ဆိုတဲ့ Cross Site Scripting Attack ဟာ Web Site တွေရဲ့လုံခြုံရေးဆိုင်ရာအားနည်းချက် (Vulnerabilities) တွေကတဆင့် Web Site ရဲ့ Structure ထဲကို JavaScript တွေကို Attacker (Hacker) တွေက ထည့်သွင်းအသုံးပြုနိုင်တဲ့ Attack တစ်မျိုးပါ။
XSS ကိုယေဘုယျအားဖြင့်တော့ Temporary XSS နဲ့ Permanent XSS ဆိုပြီး (၂) မျိုးခွဲလို့ရပါတယ်။
XSS အကြောင်း ကိုးကား Category:ဟတ်ကင်း (ကွန်ပျူတာ လုံခြုံရေး)။
အီနုယာရှာ ကာတွန်းဇာတ်လမ်းကို ရူမိကို တာကာဟရှိ ဖန်တီးရေးဆွဲသည်။
Inuyasha ဇာတ်အိမ်ကို တခြား manga များနှင့်မတူတမူထူးခြားစွာ fedural lord တို့ခေတ်မှာ အဓိက ဇာတ်အိမ်တည်ထားပြီး ဒီဘက်ခေတ်က japan ကျောင်းသူလေးတစ်ဦးဖြစ်သည့် Kagome က အဓိကမင်းသမီးနေရာက သရုပ်ဆောင်ထားသည်။
ဇာတ်လမ်းအကျဉ်းချုပ် ဇာတ်လမ်းအစမှာ Kagome တို့ မိသားစု အစဉ်အဆက်သည် သူတို့နားက ရိုးရာနတ်ကွန်းတစ်ခုကို စောင့်ရှောက်ရသည့် အမျိုးအနွယ်ဖြစ်သည်။
Kagome မှာ ခေတ်လူငယ်ကျောင်းသူတစ်ယောက် ပီပီ ယင်းတို့ကိုအယုံအကြည်မရှိသလောက် သူ့အဖိုးဖြစ်သူမှာ ယုံကြည်မှုလွန်ကဲနေသည်။
တစ်နေ့တွင် သူအဖိုးဖြစ်သူက scared jewel ဆိုသည်တစ်ခုကို အဆောင်တခုအနေနှင့်ပေးလိုက်သော်လည်း Kagome မှာ အမှုမဲ့အမှတ်မဲ့သဘောနှင့် ယူလိုက်သည်။
တစ်နေ့တွင် သူ နတ်ကွန်းထဲမှာ Buyo ဆိုသည့် သူ ကြောင်လေးပျောက်သည့်အတွက် Kagome နှင့် သူ့မောင်လေး ဝင်အရှာမှာ ထူးဆန်းစွာနှင့် လက်ခြောက်ဖက်ရှိသည့် အမျိုးအမည်မသိ သတ္တဝါကြီးက နတ်ကွင်းထဲက ရေတွင်းဟောင်းတစ်ခုထဲကထွက်လာပြီး Kagome ကိုဆွဲခေါ်သွားသည်။
Kagome သည် သူ၏ အမျိုးအမည်မသိ ထူးဆန်းသည့်အစွမ်းကြောင့် ထိုသတ္တဝါကြီးသည် လက်နှစ်ဖက်ပြတ်ပြီးပျောက်ကွယ်သွားသည်။
သူလည်း ရေတွင်းထဲကနေပြန်တက်လာသည့်အခါတွင် တောကြီးတစ်ခုကိုရောက်သွားသည်။
ထိုတောစပ်လေးနား အနီးအနားလျှောက်သွားရင်းနှင့် သူတို့ခြံထဲက သစ်ပင်ကြီးနှင့်ချွတ်စွပ်တူသည့်တစ်နေရာတွင် သူ့အိမ်ကအနီးအနားမှာပဲဆိုပြီး အားတက်သွားသည်။
သို့သော် အနီးရောက်မှ သူအိမ်နှင့် တူသည်မှာ အိမ်ခြေတစ်ခုမှ ထိုတောနားမှာမရှိတာကိုတွေ့ရသည်။
ထိုသစ်ပင်ကြီးရှေ့တွင် ခွေးတစ်ကောင်နွားရွက်နှင့် ကီမိုနိုအနီရောင်ဝတ်ထားသည့် ကောင်လေးတစ်ယောက် သစ်ပင်ပေါ်မှာ နွယ်ပင်များနှင့် ချုပ်မိနေပြီး အိပ်မောကျနေတာကိုတို့ရသည်။
ထိုကောင်လေးတွင် မြားတစ်စင်းစိုက်ထားတာကိုလည်းတွေ့ရသည်။
Kagome လည်း ကောင်လေးကိုသနားသွားပြီး မြားကိုလှုပ်ပေးမည်အလုပ်မှာ အနီးအနားက ရွာကလူတွေရောက်လာပြီး kagome ကိုဖမ်းခေါ်သွားသည်။
Kagome တစ်ယောက် ဘာဖြစ်မှန်းမသိပဲ ရွာကိုရောက်သွားတွင်မှ fedural lord ခေတ်ကို ရောက်သွားမှန်းသတိထားမိသွားသည်။
ထိုခေတ်က အနီးနားကရွာလေးတစ်ရွာက Demon တွေကိုနှိမ်နှင်းသည့် အဘွားအိုကြီးတစ်ဦးဖြစ်သည့် priestess Kaede ဆီကိုရောက်သွားသည်။
Kaede သတိထားမိတာ Kagome သည် လွန်ခဲ့သည့် နှစ်ငါးဆယ်က ကွယ်လွန်သွားပြီဖြစ်သည့် သူအမ Kikyo နှင့် ရုပ်ချင်းဆင်တူနေတာကိုပါပဲ။
သူ၏ပြောပြချက်အရ scared jewel သည် Demon တွေ့သာမက လူသားတွေကပါ အသည်းအသန်လိုချင်နေကြသည့် Holy jewel တစ်ခုဖြစ်တာကို သိရသည့်အခါ Kagome တစ်ယောက်တော်တော်အံ့ဩသွားသည်။
ကလည်း scared jewel ကိုထိန်းသိမ်းဖို့ ပြောသော်လည်းလည်း Kagome တစ်ယောက်မှာ အိမ်ပြန်ချင်တာကလွဲပြီး ဘာမှနားမဝင်ပေ။
ထိုနေညပိုင်းမှာပဲ ယင်းအပြင် အစောပိုင်းက လက်ပြတ်သည့်အတွက်သေသွားပြီထင်သည့် Demon ကြီးသည်လည်း ရွာထဲကိုဝင် လာပြီး Kikyo လက်ထဲက သူအဖိုးပေးခဲ့သည့် scared jewel ကို အသည်းအသန်လိုက်လုနေသည်။
Kikyo လည်းပြေးရင်းလွားရင်းနှင့်မှ သူတိုအိမ်နားက Inuyasha ကိုချုပ်ထားသည့် သစ်ပင်ကြီးကိုရောက်သွားခဲ့သည်။
ထိုမှာ Inuyasha က သူကိုစိုက်ထားသည့်မြားကိုနှုတ်ပေးလျင် ထို demon ကိုတိုက်ပေးမည်ပြောရာတွင် Kagome ကလွှတ်ပေးမယ့်အလုပ်မှာ Kaede ကလည်း အသည်းအသန် Inuyasha ကိုမလွတ်ပေးဖို့ပြောသည်။
သို့သော် အစောပိုင်းက လက်ခြောက်ဖက်နှင့် Demon သည်မှီလာပြီး Kagome ကိုအသက်အန္တရာယ်ပြုမည်အလုပ်မှာ သူလည်းဘယ်လိုမှစဉ်းစားမရတာနှင့် မြားကိုဆွဲနှုတ်လိုက်သည်။
တိုတောင်းလှသည့်အချိန်အတောအတွင်းမှာပဲ Inuyasha သည် လက်ခြောက်ဖက်နှင့်Demon ကို တစ်စစီဆွဲဖြဲလိုက်သည်။
Kagome တစ်ယောက် ဝမ်းသာသည့်အတွက်ပင်မဝသေးခင်မှာ Inuyasha က ထို scared jewel ကိုမပေးရင် သတ်ပစ်မည်ဟုပြောသည်။
ထိုအချိန်မှာပဲ pistree ကြီးသည်ရောက်ရှိလာပြီး inuyasha ကို kikyo ပေးထားဖူးသည့်လည်ဆွဲနှင့် seal လုပ်လိုက်သည်။
ထို seal ကို kikyo ဝင်စားသည့် kagome တစ်ယောက်သာထိန်းချုပ်သည့်အတွက်ရသည်။
ယင်းကြောင့်ပဲ inuyasha တစ်ယောက် kagome ၏အမိန့်ကိုမကျေမနပ်နှင့်ပဲနာခံနေရသည်။
ထိုအချိန်မှာပဲ Kaede က scared jewel ကိုဖျက်ဆီးဖို့ kagome ကိုတိုက်တွန်းသည်။
kagome စဉ်းစားနေသည့်အတောအတွင်းမှာပဲ ကျီးကန်းမိစ္ဆာတစ်ကောင်က scared jewel ကိုခိုးယူသွားသည်။
kagome လည်း ကျီးကန်းကိုလေးနှင့်လှမ်းပစ်လိုက်ချိန်မှာ scared jewel ကိုထိသွားပြီး အစိတ်စိတ်အမွာမွာကွဲကာ တကမ္ဘာလုံးကိုပျံနှံသွားသည်။
ယင်းကြောင့် scared jewel တွေ့ကိုပြန်လည်စုစည်းပြီး ဖျက်ဆီးဖို့ inuyasha နှင့် kagome တွေ့နှစ်ယောက် ခရီးထွက်ခဲ့ရသည်။
ကံကောင်းစွာပဲ kagome တစ်ယောက်သာ scared jewel အပိုင်းအစတွေကိုဘယ်မှာတည်ရှိသလဲ ဆိုသည် ခံစားသိမြင်နိုင်သည်။
ခရီးလမ်းတစ်ယောက်မှာ မြေခွေး demon လေး shippo ၊ မိန်ကလေးများမှန်သမျှ လက်ထပ်ခွင့်တောင်းတက်သည့် miroku ဆိုသည့် ပယောဂဆရာ ၊ Sango ဆိုသည့် Demon တွေ့ကိုလိုက်လံနှိမ်နှင်းသည့်ကောင်မလေး တွေ့နှင့်အတူတွေ့ဆုံမိပြီး ခရီးအတူထွက်ခဲ့ကြသည်။
သူတွေ့၏ရည်ရွယ်ချက်မှာ scared jewel ကိုဖျက်ဆီးဖို့ပါပဲ။
ထိုအချိန်မှာပဲ naraku ဆိုသည့် half-blood demon တစ်ယောက်သည်လည်း scared jewel နောက်ကိုလိုက်နေတာကိုသိရသည်။
ယင်းကြောင့် naraku နှင့်လည်းယှဉ်ပြိုင်တိုက်ခိုက်နေရသလို တစ်ဖက်မှာလည်း scared jewel တွေ့ကိုလိုက်လံစုဆောင်းရသည်။
နောက်ပိုင်းမှာတွင် naraku သည် kikyo ကို သေအောင်လုပ်ကြံသည့်သူ ဖြစ်သည့်အပြင် kikyo နှင့် inuyasha တွေ့ကြားမှာ ကုန်းချောသည့်သူမှန်း inuyasha တစ်ယောက်သိသည့်အခါမှာတွင် တိုက်ပွဲကပိုမိုပြင်းထန်လာသည်။
ဟွန်ဒူးရပ်စ် ( ရုံးသုံးအခေါ်အဝေါ်တွင် ဟွန်ဒူးရပ်စ် သမ္မတနိုင်ငံ) သည် အမေရိက အလယ်ပိုင်းတွင် ရှိသော သမ္မတနိုင်ငံ တစ်နိုင်ငံဖြစ်သည်။
ယခင်က စပိန် ဟွန်ဒူးရပ်စ်ဟု ခေါ်ဝေါ်ခဲ့ပြီး ယခုလက်ရှိ ဘလိဇ်နိုင်ငံ ဟုခေါ်ကြသော ဗြိတိသျှ ဟွန်ဒူးရပ်စ်မှ ခွဲခြားနိုင်ရန် အတွက် ဖြစ်သည်။
အနောက်ဘက်တွင် ဂွာတီမာလာနိုင်ငံ၊ အနောက်တောက်ဘက်တွင် အယ်ဆာဗေဒိုနိုင်ငံ နှင့် အရှေ့တောင်ဘက်တွင် နီကာရာဂွာနိုင်ငံ တို့ရှိကြပြီး တောင်ဘက်တွင်မူ ပစိဖိတ် သမုဒ္ဒရာ၏ ဖွန်စီကာ ပင်လယ်ကွေ့၊မြောက်ဘက်တွင် ကာရစ်ဘီယံ ပင်လယ်၏ စီးဝင်ရာ နေရာတစ်ခုဖြစ်သော ဟွန်ဒူးရပ်စ် ပင်လယ်ကွေ့ တည်ရှိသည်။
ဟွန်ဒူးရပ်နိုင်ငံ ဟွန်ဒူးရပ်နိုင်ငံသည် အမေရိကတိုက်အလယ်ပိုင်းရှိ လွတ်လပ်သောနိုင်ငံတစ်ခု ဖြစ်သည်။
မူလကအမေရိကတိုက် အလယ်ပိုင်းပြည်နယ်များ အဖွဲ့တွင် ပါဝင်ခဲ့၍ ၁၈၃၈ ခုနှစ်တွင် လွတ်လပ်သောသမ္မတနိုင်ငံအဖြစ်သို့ ရောက်ရှိခဲ့သည်။
မြောက်ဘက်တွင် ကာရစ်ဘီယံပင်လယ်တောင်ဘက်တွင် နီကာရာဂွာနိုင်ငံနှင့် အယ်ဆာဗဒေါနိုင်ငံ၊ အနောက်ဘက်တွင် ဂွာတီမာလာနိုင်ငံတို့အသီးသီးတည်ရှိကြသည်။
ယင်းနိုင်ငံသည် ၄၃၂၇၇ စတုရန်းမိုင် ကျယ်ဝန်း၍ လူဦးရေ၂၆၉ဝဝဝဝ ခန့် (၁၉၇၂) ရှိသည်။
ဟွန်ဒူးရပ်နိုင်ငံသည် များသောအားဖြင့် တောတောင်ထူထပ်၍ လမ်းပန်းဆက်သွယ်ရေး မကောင်းချေ။
မြောက်ဘက် ပင်လယ်ကမ်းရိုးတန်းတစ်လျှောက် မြေနိမ့်လွင်ပြင်ပိုင်းတွင် ရာသီဥတုမှာ ပူပြင်း စိုစွတ်သည်။
မေလမှ နိုဝင်ဘာလအထိသည် မိုးရာသီ ဖြစ်၏။
အတွင်းဘက်ကျသော ကုန်းမြင့်ပိုင်း၌ မူကား ရာသီဥတု သင့်တင့်မျှတသည်။
အချို့သော တောင်ထိပ်များသည်ပေ ၁ဝဝဝဝ အထိ မြင့်သည်။
သို့ရာတွင်မီးတောင်များ မရှိချေ။
မြောက်ဘက် မြေနိမ့်ပိုင်းတွင် မြစ်များချောင်းများ ရှိသည်။
သွန်ဒူးရပ်နိုင်ငံမှ အဓိကထွက်ကုန်မှာ ငှက်ပျောသီး ဖြစ်သည်။
မြောက်ဘက် ကာရစ်ဘီယံကမ်းခြေ မြေနိမ့်ပိုင်းတွင် ငှက်ပျောပင်ကို အကြီးအကျယ် စိုက်ပျိုးသည်။
ပြောင်း၊ ပဲ၊ ကြံ၊ အုန်းပင်၊ ဆေးပင်နှင့် ကာဖီပင် တို့ကိုလည်း စိုက်ပျိုးသည်။
ကုန်းမြင့်ပိုင်းတွင် နွားနှင့် ဝက်ကို မွေးမြူကြသည်။
ရွှေ၊ ငွေ၊ ကြေးနီ၊ သံ၊ ခနောက်စိမ်း၊ သွပ်၊ ကျောက်မီးသွေး စသော တွင်းထွက်ပစ္စည်းများကို တူးဖော်ရရှိသည်။
သစ်တောများမှ မဟောဂနီ၊ ဆီဒါ၊ ထင်ရှူးနှင့် အခြားအဖိုးတန် သစ်များထွက်သည်။
ဟွန်ဒူးရပ်နိုင်ငံသည် ထိုကဲ့သို့ သဘာဝ ပစ္စည်းအားကောင်းသော်လည်း စက်မှုလုပ်ငန်းဘက်၌ မတိုးတက်လှသေးသဖြင့် ချဲ့ထွင် လိုက်ကိုင်နိုင်ခြင်း မရှိ သေးချေ။
သွန်ဒူးရပ်နိုင်ငံတွင် မီးရထားလမ်း မိုင်ပေါင်း ၈ဝဝကျော်မျှသာရှိ၍ မော်တော်ကားလမ်း ၁၂၃၈ မိုင်ခန့်ရှိသည်။
ငှက်ပျောပင် စိုက်သောမြောက်ဘက် ကမ်းခြေအရပ်၌သာမီးရထားလမ်း ရှိသည်။
ပစိဖိတ်သမုဒ္ဒရာဘက်သို့လည်းကောင်း၊ မြို့တော်ဖြစ်သော တဲဂူးစီဂယ်လပါမြို့သို့လည်း ကောင်း မီးရထားလမ်း မပေါက်ချေ။
ထိုကြောင့် နိုင်ငံတွင်း၌ တစ်နေရာမှတစ်နေရာသို့ လေကြောင်းခရီးဖြင့် အလွယ်တကူကူးသန်း သွာလာကြ ရလေသည်။
၁၅ဝ၂ ခုနှစ်တွင် ကိုလံဗပ်သည် ဟွန်ဒူးရပ်သို့ စတင် ရောက်ရှိသွားခဲ့သည်။
ဟွန်ဒူးရပ်သည် ထိုအချိန် မတိုင်မီ ရှေးရာစုနှစ်ပေါင်း များစွာကပင် မာယာယဉ်ကျေးမှု ဗဟို ဌာနတစ်ခု ဖြစ်ခဲ့သည်။
၁၅၂၄ ခုနှစ်မှ ၁၈၂၁ ခုနှစ်အထိ စပိန်အစိုးရ၏ ကိုလိုနီနယ်အဖြစ် တည်ရှိခဲ့သည်။
၁၈၂၁ ခုနှစ်တွင် စပိန်လက်အောက်မှ လွတ်မြောက်ခဲ့ပြီးနောက် အခြားသော အမေရိက အလယ်ပိုင်းတိုင်းပြည်လေးခုနှင့် အတူ မက္ကဆီကိုနိုင်ငံ အတွင်း သွတ်သွင်းခြင်း ခံရလေသည်။
သို့သော် ၁၈၂၅ ခုနှစ်တွင် ဟွန်ဒူးရပ်သည် မက္ကဆီကိုနိုင်ငံမှ ခွဲထွက်ခဲ့ပြီးနောက် အမေရိက အလယ်ပိုင်းပြည်ထောင်စုတွင် ပါဝင်ခဲ့သည်။
၁၈၃၈ ခုနှစ်တွင် အမေရိက အလယ်ပိုင်း ပြည်ထောင်စုမှ ခွဲထွက်ခဲ့၍ လွတ်လပ်သော နိုင်ငံဖြစ်လာခဲ့သော်လည်း ပြည်တွင်းစစ်ပွဲများ၊ တော်လှန် ပုန်ကန်မှုများ မကြာခဏ ဖြစ်ပွားခဲ့လေသည်။
၁၉၆၅ ခုနှစ်တွင် အသစ်ပြဋ္ဌာန်းလိုက်သော ဖွဲ့စည်း အုပ်ချုပ်ပုံ အခြေခံ ဥပဒေအရ နိုင်ငံတော် သမ္မတကို ပြည်သူ လူထုက ခြောက်နှစ်တစ်ကြိမ် ရွေးကောက်တင်မြှောက်သည်။
ဥပဒေပြုလွှတ်တော် တစ်ခုတည်းရှိ၍ ပြည်သူ့ ကိုယ်စားလှယ် အမတ် ၆၄ ဦး ပါဝင်သည်။
ယင်းတို့ကိုလည်း ခြောက်နှစ် တစ်ကြိမ်ကျ ရွေးကောက်ရသည်။
ဟွန်ဒူးရပ် နိုင်ငံသားတို့သည် များသောအားဖြင့် စပိန် လူမျိုးနှင့် တိုင်းရင်းသား အင်ဒီးယန်း လူမျိုးတို့၏ အဆက် အနွှယ်များ ဖြစ်ကြသည်။